3M6 Šmel
**3M6 ŠMEL** (pôvodne 3M6 Šmeľ, rusky 3М6 Шмель - čmeliak, označenie NATO: **AT-1 Snapper**) je diaľkovo navádzaná protitanková raketa bývalého ZSSR. Vzhľadom na svoju veľkú hmotnosť a rozmery, bola príliš ťažká a veľká na nosenie vojakmi ako ručná zbraň, tak sa často upevňovala na špeciálne upravené vozidlá alebo vrtuľníky.

Vznik a vývoj
-------------

3M6 Šmel umiestnená na BRDM-1
3M6 Šmeľ bol vyvíjaný na princípe západného ATGM v SKB Gladkostvolnoi artillerii v Kolomni. Vývoj rakety postupoval rýchlo a prvé nekontrolované testy sa uskutočnili v apríli 1958, hneď po nich nasledovali kontrolované testy v júni a júli 1958. V apríli 1959 bola prvýkrát predstavená veliteľstvu ozbrojených síl. 1. augusta 1960 bola prijatá do aktívnej služby a verejnosti predstavená v roku 1963.

3M6 Šmeľ umiestnená na GAZ-69
Existovali dva druhy nosičov rakiet 3M6 Šmeľ:

* **2P26** umiestnená na ľahkom neobrnenom terénnom vozidle GAZ 69 so štyrmi odpaľovacími koľajami mieriacimi dozadu. Riadiaca stanica mohla byť umiestnená v 30 m vzdialenosti od vozidla. Takéto zariadenie bolo do služby prijaté v roku 1960.
* **2P27** umiestnená na obrnenom vozidle BRDM-1, s tromi odpaľovacími koľajami, ktoré boli chránené pancierovým krytím. Do služby prišlo v roku 1964.

Technický popis
---------------

Protitanková riadená raketa 3M6 Šmeľ sa skladala z dvoch častí. Prvou bola kumulatívna hlavica s trhavou náplňou a nárazovým zapaľovačom. Tuhú časť tvoril samotný trup rakety. V ňom bol umiestnený raketový pohonný systém, palubný riadiaci systém a zdroj energie. Na zadnej časti trupu boli štyri mohutné stabilizačné plochy s pohyblivými krídelkami. Pohonný systém sa skladal zo štartovacieho a letového motoru. Obidva motory používali tuhé pohonné hmoty. Použiteľnosť rakety bola v rozmedzí 500 až 2 200 m. Riadiaci systém bol dvojkanálový s ručnými povelmi prenášanými cez kábel a zameriavaný vizuálnym sledovaním cieľa. Operátor obsluhoval elektronický blok, ktorý bol napojený na riadiaci pult s vlastným napájaním. K pultu sa vždy pripájala vodičom raketa, ktorú operátor riadil. Na zameranie cieľa a sledovanie rakety počas letu slúžil optický zameriavač.

Užívatelia
----------

* ZSSR ZSSR
* Poľsko Poľsko
* NDR NDR
* Česko-Slovensko Česko-Slovensko
* Rumunsko Rumunsko
* Bulharsko Bulharsko
* Kuba Kuba
* Egypt Egypt
* Albánsko Albánsko
* Severná Kórea Severná Kórea
* Maďarsko Maďarsko
* Mongolsko Mongolsko
* Juhoslávia Juhoslávia
* Afganistan Afganistan

Nasadenie
---------

3M6 Šmeľ bolo použité Egyptom v roku 1967 v 6-dňovej vojne. Severná Kórea začala v roku 1975 vyrábať upravenú verziu tohto systému.

Základná charakteristika
------------------------

* **Dĺžka** - 1150 mm
* **Rozpetie krídel** - 750 mm
* **Priemer** - 136 mm
* **Vystreľovaná váha** - 22,5 kg
* **Rýchlosť** - 90-110 m/s
* **Dosah** - 500-2300 m
* **Čas do maximalneho dosahu** - 20 s
* **Hlavica** - 5.4 kg HEAT 300 mm vs RHA

Zdroj
-----

* GAZ-69, 3M6 ŠMEL Archivované 2008-09-15 na Wayback Machine
* AT-1 SNAPPER
* *Tento článok je čiastočný alebo úplný preklad článku 3M6\_Shmel na anglickej Wikipédii (číslo revízie nebolo určené).*

Iné projekty
------------

Commons
* Spolupracuj na Commons Commons ponúka multimediálne súbory na tému **3M6 Šmeľ**